Garázdaság - Büntető ügyvéd Budapest ::::::::::::::::::::::::::: Dr. Györei Péter LL.M. Évtizedes büntetőjogi tapasztalat
A Büntető Törvénykönyvről szóló 2012. évi C. törvény (a továbbiakban: Btk.) értelmező rendelkezései között szereplő – de már korábban is hatályos – szabály alapján erőszakos magatartásnak minősül a más személyre gyakorolt támadó jellegű fizikai ráhatás is, abban az esetben is, ha az nem alkalmas testi sérülés okozására. Így az erőszakos magatartás törvényi tényállási eleme megvalósul azzal is, ha olyan dolgokkal dobálja meg az elkövető a sértetteket, amelyek sérülés okozására nem alkalmasak, például tojással, büdös folyadékot tartalmazó zacskóval stb.
Súlyosabban minősül a cselekmény, ha csoportosan , a köznyugalmat súlyosan megzavarva, fegyveresen , felfegyverkezve vagy nyilvános rendezvényen követik el.
A nyilvános rendezvény fogalma alatt a Btk. értelmező rendelkezése alapján a gyülekezési jogról szóló törvény hatálya alá tartozó rendezvényt, továbbá az olyan rendezvényt kell érteni, amely mindenki számára azonos feltételek mellett nyitva áll.